Ruotsissa ylioppilaslakki jää saamatta niin monelta, että näin ei voi jatkua, kirjoittaa HS:n Tukholman-kirjeenvaihtaja Petja Pelli.

Tukholmalaisen kotikerrostaloni ulko-oveen oli teipattu ruutupaperilappu.

”Meidän Kalle juhlii ylioppilaaksi pääsyään nyt perjantaina. Grillaamme sisäpihalla ystävien ja suvun kesken. Toivottavasti tämä ei häiritse ketään.”

No ei todellakaan häiritse! Mitä iloisin uutinen. Kakkoskerroksen naapuri olikin läntännyt siihen viereen muistilapulla onnittelunsa Kallelle.